Lojban

Lojban es un lingua construida cual atenta es nonambigua sintatical, pd lojical ma usable par umanas. Lo ia comensa cuando Loglan, la atenta orijinal, ia deveni cluida a cambias par la inventor James Cooke Brown. Un grupo - la Logical Language Group (LLG) - ia developa cual ia aspira boni la lingua e permete ce lo es abrida a tota. Pos un periodo de debata e proba, un forma fundal ia es completada en 1997 con sua nom nova.

Lojban es intendeda como un lingua per comunica entre persones ci parla linguas multe diferente, e como un modo per tradui par macinas, e per esplora la crusa entre lingua umana e programas infotecnolojial.

Alfabeta e pronunsia

 leteras simbols aidante IPA a/ɑ b ʃ/ʂ d ɛ/e f/ɸ ɡ i ʒ/ʐ k l m n o/ɔ p r s t u v/β x ə z h/θ ʔ . Latin a b c d e f g i j k l m n o p r s t u v x y z ' . , 

La forma fonetica de la radises en lojban ia es creada par algoritmo par xerca per motifes de sona en parolas con sinifias simil en ses linguas major de la mundo, e par multiplia la pesia de la motifes par la cuantia de parlores de cada lingua. La linguas ia es putong, engles, hindi, espaniol, rusce, e arabi. Esta ia resulta en un lista de radises semblante como un misca de putong e engles, con alga min influe de la otras.

Lojban ave tre clases de parolas: predical (brivla), strutural (cmavo), e nomes propre (cmevla). Cada ava proprias unica, afin on pote reconose cual rol la parola ave. On ave ance fratas spesial de parolas per alga parolas predical e strutural, de cual parolas composada (lujvo) pote es creada.

La ordina de parolas es fundal sujeto prima (SVO e SOV). Ma con alga paroletas, lo pote es variada:

 mi prami do (SVO) (me ama tu)
 mi do prami (SOV) (me tu ama - par me, tu es amada)
 do se prami mi (OVS) (tu se ami mi - se reversa la sujeto e ojeto de la verbo de SVO)
 do mi se prami (OSV) (tu me se ama - se reversa la sujeto e ojeto de la verbo de SOV)
 prami fa mi do (VSO) (ama fa me tu - fa marca la sujeto cuando lo es en un loca pos la verbo; do no nesesa la marca simil fe car lo es en un loca asetable per la ojeto)
 prami | fe do | fa mi (VOS) (ama fe tu fa me - ambos sujeto e ojeto es en locas nonasetable, e donce nesesa marcas)

Lojban ia prende ance la grupo de indicas de evidentia e disposa de la lingua construida laadan e de alga linguas american orijinal. Estas es parolas cual permete ce la parlor espresa sua state emosial, o la fonte de sabia, o la paso presente de la conversa, pe felis, ama, no/neutra/intensa, atestada/reportada/opina, etc. E lojban ave 63 parolas unica per espresa aspetas variosa de spasio e tempo.

Esemplo de Lojban

Frases

 la .lojban. no'u lo jbobau cu runbau 
 Lojban, ce es la lingua Lojban, es un lingua construida.

 .i ly. se finti la .lojbangirz. lo za'i zasti fa su'o bangu poi se jicmu lo logji gi'e zifre selcpa gi'e se pilno ku'o de'i li 1987
 El ia es creada en 1987 par la Logical Language Group ("lojbangirz" o Grupo Lingua Lojical) con intende de ave a la min un lingua ce es fundida en lojica e creada libre e usosa.

 .i lo na'e ralju te finti cu nu cipra lo ka lo nu pilno ce'u cu galfi lo tadji be lo nu pensi
 La intende du de creores es discovre si usa un lingua cambia la modo de pensa.

Parolas

 .i = indica la comensa de la frase seguente
 cu = separa declaras, e
 se = intercambia sujete e ojete, vose pasiva
 la = nomada, la cosa ce es nomada: 
 la .lojban. se finti la .lojbangirz.
 (la cosa ce es nomada) Lojban es creada (vose pasiva) par (la cosa ce es nomada) Grupo Lingua Lojial
 lo = article de defini, la
 nu = indica la aveni/prosede de un cosa: 
 lo nu pensi
 la aveni de pensa

Categoria:Lingua
Categoria:Linguas construida